జోనితా గాంధీ

జోనితా గాంధీ (జననం 1989 అక్టోబరు 23) భారత సంతతికి చెందిన కెనడియన్ నేపథ్య గాయని. ఆమె ప్రధానంగా హిందీ, తమిళ భాషలలో పాటలను రికార్డ్ చేస్తుంది. అయితే పంజాబీ, తెలుగు, మరాఠీ, గుజరాతీ, బెంగాలీ, కన్నడ, మలయాళ భాషలలో కూడా కొన్ని పాటలను ఆలపించింది.

ఆమె యూట్యూబ్ ద్వారా కూడా మంచి పేరు తెచ్చుకుంది.

సినిమాల్లో ఆమె తొలి పాట 2013లో చెన్నై ఎక్స్‌ప్రెస్ టైటిల్ ట్రాక్ తో ప్రారంభమైంది. కాగా హిందీ చిత్రం ఏ దిల్ హై ముష్కిల్ (2016) లోని ది బ్రేకప్ సాంగ్, ఓ కాదల్ కన్మణి (2015) లోని మెంటల్ మనదిల్, డాక్టర్ (2021) లోని చెల్లామా, బీస్ట్ (2022)లోని అరబిక్ కుతు వంటి అనేక అత్యంత ప్రజాధరణ పొందిన పాటలు ఆమె పాడింది. ఈ మూడు తమిళ చిత్రాలు వరుసగా తెలుగులో ఓకే బంగారం, వరుణ్ డాక్టర్, బీస్ట్ లుగా విడుదలైయ్యాయి.

 వ్యక్తిగత జీవితం 
ఆమె ఢిల్లీకి చెందిన పంజాబీ కుటుంబంలో జన్మించింది. ఆమె తొమ్మిది నెలల వయస్సులో ఆమె కుటుంబం బ్రాంప్టన్, కెనడాకు వలసవెళ్లింది. ఆ తరువాత ఆమె కుటుంబం మిస్సిసాగాలో స్థిరపడింది.

ఆమె టర్నర్ ఫెంటన్ సెకండరీ స్కూల్‌లో చదువుకుంది. వెస్ట్రన్ అంటారియో విశ్వవిద్యాలయంలోని ఐవీ బిజినెస్ స్కూల్‌ నుంచి ఆమె 2012లో హెల్త్ సైన్స్, బిజినెస్‌లలో డిగ్రీలు పూర్తి చేసింది. ఆమె పాశ్చాత్య సంగీతం, హిందుస్థానీ శాస్త్రీయ సంగీతంలో అధికారిక శిక్షణ పొందింది.

 కెరీర్ 
ఆమె తండ్రి, సోదరుడు ఆకాష్ గాంధీ ఇద్దరూ పార్ట్ టైమ్ సంగీతకారులు కావడంతో ఆమెకు సంగీతం పట్ల మక్కువ ఏర్పడింది. లైవ్ కమ్యూనిటీ ఈవెంట్‌లలో వారు తరచుగా కవర్ పాటలను కలిసి ప్రదర్శించేవారు. ఈ నేపథ్యంలో ఆమె యూట్యూబ్ కవర్‌లను తయారు చేయడం ప్రారంభించింది. ఈ వీడియోలు వైరల్‌గా మారడంతో ఆమెకు అనేక అవకాశాలకు దారితీసింది. యూట్యూబ్‌లో పానీ ద రంగ్, తుజ్కో జో పాయా, తుమ్ హి హో, సుహానీ రాత్, యే హోన్స్లా ఇలా మరెన్నో హిట్‌లు ఆమె అందించింది.

సోనూ నిగమ్‌తో కలిసి పాడే అవకాశం అందిపుచ్చుకున్న ఆమె ప్లేబ్యాక్ సింగర్ గా రష్యా, యూకె, యూఎస్, కరేబియన్‌లతో సహా వివిధ దేశాలకు పరిచయం అయింది. ఆ తరువాత, ఆమె దృష్టి బాలీవుడ్ పై మళ్ళింది. చెన్నై ఎక్స్‌ప్రెస్‌తో ఆమె ప్లేబ్యాక్ సింగింగ్ ప్రారంభించింది. 2014లో వచ్చిన హిందీ చిత్రం హైవేలోనూ పాడింది.

 డిస్కోగ్రఫీ 
ఆమె పాడిన తెలుగు పాటలు..
సంవత్సరంపాటఫిల్మ్/సౌండ్‌ట్రాక్/ఆల్బమ్స్వరకర్తనోట్స్2015నువ్వే నువ్వేకిక్ 2ఎస్.ఎస్. తమన్యే కదాకేరింతమిక్కీ జె. మేయర్మెంటల్ మదిలోఓకే బంగారంఎ. ఆర్. రెహమాన్2016దైవం రాసిన కవిత24 (తెలుగు వెర్షన్)మనసుకే2017హంసరోచెలియాఎలా తేల్చాలికాదలిప్రసన్ ప్రవీణ్ శ్యామ్2018నిన్నే విడవనులేఅనగనగా ఓ ప్రేమకథకెసి అంజన్OMG పిల్లాసర్కార్ ఎ. ఆర్. రెహమాన్లవ్'ఉత్సవంనెక్ట్స్ ఏంటిరామజోగయ్య శాస్త్రిఅంతే కదా మరిలవర్అంకిత్ తివారీ2019హే అమిగోబందోబస్త్హారిస్ జయరాజ్2021ఏవో ఏవో కలలేలవ్ స్టోరీపవన్ సీఎచ్చిట్టెమ్మవరుణ్ డాక్టర్అనిరుధ్ రవిచందర్2022హలమతి హబీబోబీస్ట్మ మ మహేశాసర్కారు వారి పాటఎస్.ఎస్. తమన్ఏంటో ఏంటోథ్యాంక్యూదేవ దేవబ్రహ్మాస్త్రంప్రీతమ్

 మూలాలు 

వర్గం:1989 జననాలు
వర్గం:కెనడియన్ ప్లే బ్యాక్ సింగర్స్
వర్గం:ఢిల్లీ గాయకులు
వర్గం:ఢిల్లీ మహిళా సంగీత విద్వాంసులు
వర్గం:భారతీయ వలసదారులు
వర్గం:పంజాబీ ప్రజలు
వర్గం:భారత సంతతికి చెందిన కెనడియన్ సంగీతకారులు
వర్గం:పంజాబీ గాయకులు
వర్గం:బాలీవుడ్ నేపథ్య గాయకులు
వర్గం:తమిళ నేపథ్య గాయకులు
వర్గం:తెలుగు నేపథ్య గాయకులు
వర్గం:కన్నడ నేపథ్య గాయకులు
వర్గం:బెంగాలీ నేపథ్య గాయకులు
వర్గం:గుజరాతీ నేపథ్య గాయకులు
వర్గం:మలయాళ నేపథ్య గాయకులు
వర్గం:యూట్యూబర్స్